Sötét átjáró
Utolérik a teherautót, faggatják a sofőrt, megnézik a hordókat.
Öt perc múlva elindulnak lassan visszafelé,
alaposan átkutatják az utat.
Eltarthat talán tíz percig.
Lássuk csak! Vagyis van 15 percem.
Kockázatokat kell vállalnom.
Mit nem adnék egy kis vízért vagy egy cigiért!
El kell tűnnöm innen. Remélem, jól elrejtettem az inget.
Abból kapásból rájönnek.
Itt jön valami! Vállalnom kell a kockázatot.
Mitől nedves a lába? Vízben gázolt?
Átkeltem egy patakon. Nem láttam hidat, átgázoltam rajta.
- Hova megy? - San Franciscóba.
- Friscóban hova? - A városházához.
Atlétatrikóban?
Szeretek kényelmesen öltözni.
- Hol szerezte ezt a gatyát? - Minek akarja tudni?
Még sosem láttam ilyet.
Mi a furcsa benne? Nekem megfelel.
Sokáig nyűhetem azért a pénzért.
- Honnan jött? - Arizonából.
- Arizonából honnan? - Maricopából.
Különös az üléshuzata.
Karneváli sátorból készült.
Jobban le kellett volna sülnie, ha ing nélkül jár.
Mondom, jobban le kellett volna sülnie.
Hogyhogy nem sült le? Elvesztette az ingét?
Miért megy Friscóba?
Mi ez, kérdés-felelet játék? Álljon meg, kiszállok!
Fogok egy másik kocsit.
Ne húzza fel magát! Csak azt...
Fogok egy kocsit, ahol nem kell elmesélnem az életemet.
Adásunkat megszakítva figyelmeztetjük északi-parti hallgatóinkat.
Megszökött egy fegyenc San Quentinből 15 perccel ezelőtt...
valószínűleg egy teherautón.
A személyleírása:
A szökött fegyenc magassága 178 centi, a haja sötétbarna, a szeme barna,
legutóbb szürke börtönnadrágban, fekete cipőben látták.
A neve Vincent Parry, életfogytiglanra ítélték,
mert három éve megölte a feleségét.
Most szóljon hozzá!
Hagyja abba, kérem! Nem árulom el!
Szálljon be a kocsimba, és tűnjünk el innen, de gyorsan!
Micsoda?
Mázlija van, hogy él a srác. Gyerünk! Segíteni akarok.
Miért?
Kérem, nincs sok időnk, Vincent!
- Honnan tudja a nevemet? - Számít az?
- A rendőrségtől van? - Akkor pisztoly lenne nálam.
Nézze, esélyt akarok adni magának.
Nem értem. De jól van, gyerünk!
Bújjon ez alá! Festeni voltam. Hallottam a gyorshírt a rádióban.
Ne törődjön a festőholmival, elrendezem.
Hol vagyunk?
A Golden Gate-hídhoz vezető alagútban.
- Hova visz? - San Franciscóba, a lakásomra.
Útakadály!
Ne mozduljon, Vincent! Egy hangot se!
A jogosítványát, hölgyem!
Mi a baj, biztos úr? Valami rosszat tettem?
Még nem tudom, hölgyem. Hova megy?
San Franciscóba.
Mik azok ott hátul?
Csak a festőholmim. Amatőr tájképfestő vagyok.
- Meg kell néznem, ha megengedi. - Nézze csak!
De nehogy festékes legyen a kabátja, nedves még a vászon.
Rendben van.
Most már lélegezhet megint.
Azt mondta, nézze csak meg.
Mindenképpen megnézte volna. Kockáztatnom kellett.
- Mit keresett San Quentinnél? - Festegettem a dombok között.
Honnan tudta, hogy ott leszek?
Azt mondták, a teherautó délre tart.
Gondoltam, hogy a műút felé ment.
Megláttam az üres kocsit a nyitott ajtóval,
ezért aztán visszafordultam.
És ott is talált! Higgyem is el?
Jól van, ne higgye el! De túljutott a rendőrökön.
Ha elköti a tragacsot,
már úton lenne San Quentinbe. Ez az egyik.
Ha a fakabát jobban felemeli a vásznat,
néhány év börtönre számíthatnék.
Ez meg a másik.
Most meg egy törött állkapocsra számíthatok.
Mi az, hogy "törött állkapocsra"?
Mindjárt behúz egy jó nagyot, nem?
Nem követhetek el hibákat.
- Lehet, hogy elkövettem egyet. - Miért?
Itt jön utánunk egy motoros zsaru.
Most már előttünk van.
Megáll a fizető kapunál.
Maradjon nyugton!
Ne lélegezzen, és drukkoljon!
Hallom, útakadály van a túloldalon.
- Szabadon jár egy gyilkos. - Így mondják.
Itt vagyunk a lakásomnál. Készen van?
- Most mi jön? - Nálam fog lakni.
- Az nem jó. - Van ennél jobb ötlete?
Akkor készüljön fel, számoljon tízig!
Addigra odabent leszek a liftben, készen arra, hogy felmenjek.
Nyomógombos a felvonó.
Miután tízig számolt, kiszáll, utánam siet, de nem rohan!
Odabent várok, jobbra.
Na jó, kezdhet számolni.
...nyolc, kilenc, tíz.
Fent az emeleten engedjen előre!
- Megnézem, nem jön-e senki. - Jó!
- Várjon itt! - Jó!
Érezze otthon magát!
Nem értem.
Miért teszi ezt értem? Nincs se pénzem, se semmim.
Nem nyerhet rajta semmit, kivéve a börtönbüntetést.
Várjon itt! Mutatok magának valamit.
Csináljon zenét, ha gondolja!
- Látom, szereti a szvinget. - Igen, az igazi szvinget.
Nézze meg!
A Record-ban jelent meg a tárgyalás idején.
"Levelek a szerkesztőnek."
"Itt az ideje, hogy valaki felszólaljon Vincent Parry védelmében.
"Az ügyész naponta messzire elkerüli a tényeket,
"mindent elkövet, hogy Parryt hűtlen férjnek és gyilkosnak állítsa be.
"Nem tudok semmit a házastársak problémáiról,
"sem a bizonyíték döntő voltáról,
"de azt igen, hogy az újságok szégyentelenül bánnak el Parryvel.
"Nem ismerem ezt az embert, de elítélem a botránylapok taktikáját."
Aláírás: Irene Jansen.
Ez maga.
- Miért írta? - Úgy éreztem, igazságtalanok magával.
Ha felizgat bármilyen ügy, akkor mindet beleadok.
Elég furcsán viselkedem.
De nem jó magának, és biztos, hogy nem jó nekem sem.
A rendőrök szorgoskodnak, én henyélek.
De nyert egy kis időt, Vincent.
Halló!
- Itt Bob. - Szervusz, Bob!
- Van kedved vacsorázni? - Sajnálom, ma nincs.
Randid van?
Dehogy van! Be kell fejeznem néhány vázlatot.
- Van segítséged? - Nem, egyedül vagyok.
Féltékennyé teszel. Lefogadom...
Ne beszélj így, Bob! Ez nem igaz!
Hívj fel holnap este hét körül!
- Jó. - Viszlát!
Elmegyek. Ez a hívás meggyőzött.
Úgysem akartam találkozni vele.
De lesz, amikor igen, és én útban leszek.
- Elmegyek. - Várjon estig, kérem!
Ebben a göncben nem mehet el. Hadd vegyek rendes ruhát!
A rendőrségnek nem lesz gyanús egy jól öltözött férfi.
Mi a ruhamérete?
Negyvenes, azt hiszem.
- Az inge? - 15 és feles, az ujja 34-es.
- A cipője? - 8B.
- A kalapja? - Hetes.
Szerencsés szám!
Nemsokára visszajövök.
Szabaduljon meg a göncöktől!
Talál csomagolópapírt a konyhában.
Jó kicsire hajtogassa össze, és dobja a szemétégetőbe!
Vegyen egy forró fürdőt!
És nem ártana megborotválkoznia.
Irene, engedj be!
Ez Madge hangja!
Tudod, hogy itt vagyok. Beengedsz?
Van nálad valaki?
Igen, van nála valaki. Menjen el!
Még egyszer jól nézd meg, Madge!
Nem kellett volna eldobnom az átkozott gönceimet!
Törülközővel a derekamon nem jutok messzire!
Minden glédában. Rendes. Tiszta.
Album
MEGHALT A BÖRTÖNBEN
JANSEN ÚTJA VÉGET ÉRT
"Calvin Jansen, akit négy éve ítéltek...
...életfogytiglani börtönre a felesége megöléséért,
...és végig ártatlannak vallotta magát, tegnap este meghalt San Quentinben.
...Jansent, a gazdag építészt, azzal vádolták..."
Mintha beszédet hallottam volna.
Csak magamban beszéltem. A börtönben szoktam rá.
- Megszabadult a gönceitől? - Igen.
Örülök, hogy adott egy törülközőt, hogy ne jöjjek zavarba.
Elfogadhatóan néz ki.
Ideadná az újságkivágást?
Volt egy látogatója.
Mondtam neki, hogy menjen el.
Nem volt okos ötlet! A barátaim még azt hiszik, hogy...
Tudom. Mondtam, jobb, ha elmegyek.
Nem érdekel, mit gondolnak. Csak praktikus és óvatos próbálok lenni.
Remélem, jók lesznek.
Nem érzi magát magányosnak egyedül idefent?
Azt hiszem, magányosnak születtem.
- Azért jár gyilkossági tárgyalásokra? - Nem.
Azért mentem oda, mert hasonlított az ügye az apáméra.
Tudom, nem ő ölte meg a mostohaanyámat. Tudom, hogy igazat mondott,
mégis börtönben halt meg.
Azt hittem, magával is ez történhet.
- Ilyen egyszerű? - Igen, segíteni akartam,
de csak őrült leveleket írogathattam a Record-nak...
...egészen a mai napig.
Miért pont ott festett? Tudta, hogy...
Nem tudtam. Amikor reggel felébredtem,
az járt a fejemben, hogy bírhatja.
Nem hiszek a sorsban vagy a végzetben, semmi ilyesmiben,
mert tudom, apámnak nem az volt a végzete, hogy börtönben haljon meg.
De azt hiszem, az a sors keze volt,
hogy ma Marin megyébe mentem festeni.
Talán csak azért, mert magára gondoltam.
Nem tudom.
Elnézést! Hozok cigarettát.
Köszönöm!
Ki az a Bob?
Mindent megjegyez, ugye?
Bizonyos dolgokat. Szóval ez a Bob?
Valaki mással volt eljegyezve.
A nő ma már utálja, de ugyanakkor...
Nem akarta, hogy bárki másé legyen.
- Honnan tudja? - Ismertem ilyen embert.
Többet is tud ennél.
Tudja, hogy az a nő kopogtatott.
Aki maga ellen dolgozott a tárgyaláson.
Elég sötét van. Jobb, ha megyek.
De nem látta magát. Nem tudja, hogy ismerem.
Igen, de az a típus, aki újra és újra visszatér.
Összecsomagolom a többi ruháját. Szívja csak el!
Menjen le a dombról! Ott majd megmondom, merre tovább.
- Mehetek gyorsabban? - Szeretek gyorsan menni.
- Nagyon szép az öltönye! - Köszönöm, de nincs kedvem csevegni.
- Van, aki szeret. - Én nem.
Mindig ilyen?
Igen, ezért van ilyen kevés barátom.
- Fura ez a dolog a barátokkal! - Az fura, hogy nem érti a célzást.
Testvér, maga sosem taxizott.
Tudná, milyen magányos érzés!
Mitől magányos? Egy csomó embert lát.
Ebben igaza van.
Látta volna a fazont, aki tegnap volt az utasom!
A Ferry Buildingnél vettem fel.
A járdán állt egy aranyhalas akváriummal, teli volt vízzel.
Két aranyhal volt benne.
Beszáll a hátsó ülésre, és az ölébe teszi a gömbakváriumot.
És mit gondol, hova akar menni? Az óceánhoz!
A Ferry Buildingtől egyenesen a Csendes-óceánhoz.
De nem tudja, hogy hét domb esik útba.
Hét meredek domb útközben. Szóval, elindulunk.
Fel az első dombra, litty-lotty, le a dombról, litty-lotty.
Csupa víz a hátsó ülés, az aranyhalak kipottyannak.
Felveszi őket, visszateszi a vízbe,
megint felmegyünk, litty-lotty, a víz meg lötyög ki...
Olyan csuromvíz pasit még nem látott, mire az óceánhoz értünk.
És két olyan fáradt aranyhalat.
De szeretem az aranyhalakat. Veszek is kettőt otthonra.
Hogy feldobjam egy kicsit, stílusos legyen a kégli.
Otthonosabb lesz tőle.
- Azt mondta, magányosnak érzi magát. - Így van.
Felveszek egy csomó embert, de nem beszélgetnek velem.
Kiszállnak, bemennek a mulatókba, szórakoznak,
aztán felveszem azokat, akik távoznak,
és arról beszélnek, milyen jól szórakoztak.
De én egyedül ülök itt naphosszat, magányosnak érzem magam.
Nehéz ügy! Nem lehet kellemes!
Ahogy mondja. Hova megyünk?
Ha elmondom, megkérdezi, hogy miért megyek oda,
mit fogok ott csinálni, és hogy szórakozni fogok-e.
A taxis magányos lesz tőle, emlékszik?
Milyen igaz, testvér! Magányos. És okos.
- Hogyhogy okos? - Az emberek dolgában.
Nézem őket. Az arcukat.
Mi van az arcukkal?
Különös! Az arcukat látva tudom, mit gondolnak, mit csinálnak,
néha még azt is, kicsodák.
Magának például tengernyi a gondja.
- Nincs gondom egy szál se! - Ne mondja nekem! Tudom!
Az a spiné sok gondot okozott magának.
Erre odacsapott.
Ne itt, ne most, itt túl sok a zsaru.
És ne próbáljon hátulról fejbe vágni,
vagy belerohanunk az egyik szálloda halljába.
Adok ötszáz dollárt.
Ne adjon nekem semmit! Hova akar menni?
Elvihet akár egyenesen a rendőrségre.
Ne legyen már ilyen! Jól csinálja. Jól tartja magát.
Ha simán rájött, hogy ki vagyok, mások is simán rájönnek.
Ebben téved. Kivéve, ha boldogabb odaát, Quentinben.
Persze, azért küldik oda az embert, hogy boldog legyen.
Értem, mire gondol.
Álljunk meg, és beszélgessünk!
- Tényleg kinyírta a feleségét? - Nem.
Magam sem gondolnám.
Biztos azért vágta fejbe a hamutartóval, mert nyomorúságossá tette az életét.
Tudom, hogy van ez.
A húgomnál meg a férjénél lakom. Jól kijönnek egymással.
Annyira, hogy egy nap a sógor odavágta a kenyérvágó kést.
A húgom lehajolt.
Így megy ez. Talán ha a maga felesége is lehajol,
nincs se tárgyalás, se Quentin, se szökés.
Ilyen az élet.
- Cigit? - Jó lesz.
Tüzet?
- Milyen volt a neje? - Elég rendes.
Csak ki nem állhatott.
Egy ideig próbáltam rájönni, miért, aztán már nem is érdekelt.
Tudom. Szép, boldog, normális otthon.
Kétszer engem is majdnem befogtak.
Ha megfelelő lányt talál, nem rossz.
- Mit tegyek? - Úgysem hallgat rám.
De! Ötletek kellenek.
Azok kellenek nekem leginkább! Ötletek.
Nem én öltem meg.
Minek menjek vissza San Quentinbe, ha egyszer nem én öltem meg?
Vajon mit csinálna az arcával?
- Ki? - Egy barátom. Érti a dolgát.
- Mennyit kérhet érte? - Mennyi van?
Ezer dollár. Csak ennyim van.
- Kétszázat kér. - Aztán még többet követel.
Dehogy, a barátom.
- És maga mennyit kér? - Semmit.
Láttam dolgozni. Óriási!
Anyámra sem ismernék rá, miután végzett vele.
Mennyi ideig tart?
Tán egy hét, ha nem kell az orrát átalakítania.
De nem hiszem. Csak egy kicsit a szeme körül meg itt-ott.
- Van hol laknia? - Itt van a közelben.
- Egy barátom. - Megbízható?
Az egyetlen jóbarátom.
Lássuk csak, most hajnali kettő van.
Felmegyek hozzá, és megbeszélem három órára.
Biztonságos időpont.
Menjen fel hozzá!
Egy sikátorban lakik, biztonságos.
Nincs is messze a barátomtól.
Ne ijedjen meg a doki sikátorától!
Nem szereti a váratlan látogatókat.
Viszontlátásra!
San Francisco Record A VÁROSBAN A SZÖKÖTT GYILKOS
A RENDÖRSÉG KIVETETTE HÁLÓJÁT A SZÖKEVÉNYRE
Vince!
Honnan jössz? Gyere az ajtóból!
Mi ez rajtad? Hogy jutottál ide?
- Vársz valakit? - Hova? Ide? Nem!
- Nem követtek? - Azt hiszem, nem.
Kérsz egy italt? Gyere be!
Ülj le!
Nem jó ötlet! A zsaruk tudják, hogy a barátod vagyok.
Ez még így van?
Persze, mindig a barátom voltál.
Te vagy az egyetlen, aki kedvelt.
Hadd maradjak egy hétig, George!
Tedd meg nekem! Csak egy hetet kérek.
Nem szabadna a városban maradnod.
Már úton kéne lenned valahova!
Persze, itt maradhatsz, de nem szabadna.
Egy hétre van szükségem.
- Lehet, hogy már jönnek is a zsaruk! - Ezzel a képpel nem utazhatok.
Minden újság tele van vele. Meg kell változtatnom.
Ma este odamegyek.
Megplasztikáztatod?
- Az pénzbe kerül. - Van elég.
Egy Irene Jansen nevű lány adta.
Akkor nem is tudtam, de naponta ott volt a tárgyaláson.
Emlékszem rá. Csodálkoztam is...
Jegyezd meg a nevét! Irene Jansen.
Csak rá és rád számíthatok.
Rám számíthatsz.
Van még egy kulcsom. Az nálad lehet.
Feküdj le, és érezd otthon magad!
És ha itt vannak a zsaruk, mire visszatérsz?
Nem tudod, hogy itt jártam. Rettentően meglepődsz.
- Ahogy mondod. - Madge is majdnem meglepődött.
- Madge Rapf? - Igen.
- Bekopogtatott Irene-hez. - Madge ismeri a lányt?
Madge mindenkit ismer, és mindenkit zaklat.
Egész életemben igyekeztem nem gyűlölni senkit.
De akkor is utálom Madge-et azért, ahogyan ellened vallott.
Eskü alatt vallott. Muszáj volt.
Gert nem mondhatta azt: "Vincent volt az. Vincent ölt meg."
Nincs semmi értelme.
Elesett és beütötte a fejét, így történt.
Nehéz lehetett neked!
Gert gyűlölt. Azért mondta.
Gert nem gyűlölt. Egyszerűen csak nem érdekelted.
Óriási különbség!
Rég elhagyott volna, ha talál egy állandó pasit magának.
De nem márt be az utolsó szavaival.
Nem volt tökéletes, de sosem mártott volna be.
Madge mártott be. Meg akart szerezni magának,
és amikor nem kaphatott meg, bemártott. A sittre küldött.
Mindketten tudjuk.
Az ügyvédem nem tudta kikezdeni.
Egy nap talán elüti egy autó, vagy ilyesmi.
Azért imádkozom minden este.
Mikor mész el az orvoshoz?
Nemsokára. Most beszélik meg.
Gyakorolsz még a trombitán?
Csak ha elmennek a szomszédok.
Akitől vettem, azt mondta, a billentyűk féldrágakövekkel vannak kirakva.
Emlékszel, mikor a maradék pénzeden...
tűzopál gyűrűt vettél a nejednek?
900 dollárért, mert azt mondta, anélkül sosem lenne boldog.
Emlékszem, amikor odaadtad neki.
Először izgatott lett, de jobban megnézte, és dühös lett.
Mert az opál hibás, a gyémántok meg csak szilánkok, és hozzád vágta.
900 dollár!
Felsértette az arcodat.
Emlékszem.
Erről jut eszembe, az arcom többé már sosem lesz ilyen.
- Ideje menned? - Szembe kell néznem vele.
- Itt hagyom a táskámat. - És a kalapod?
A kötések miatt nem tudok majd kalapot venni.
Légy óvatos!
- Van gyufája? - Persze, tessék.
- Tartsa meg! - Köszönöm!
Hé, nem ismerjük egymást?
- Nem hiszem. - Biztos igaza van.
Nincsenek gazdag barátaim.
Azt hittem, egy régi komám hirtelen meggazdagodott.
- Hogy van? - Elég jól.
Hosszú volt ez a 12 sarok!
Ne idegeskedjen! Tudom, milyen borzalmas lehet.
Két héttel ezelőtt beszállt hozzám egy hölgy,
akinek az arcát valami sarlatán plasztikázta meg.
Zuhogott az eső, és a hölgy arca egyszerűen lefittyedt.
Úgy kellett volna hagynia!
De ez az ember nagyszerű! Ő nem sarlatán.
Jöjjön ide, a fénybe!
Igen, azt hiszem, nagyon jó lesz.
Mit szólsz hozzá, Walt?
Leginkább a szeme és a szája körül.
Kicsit az arcát...
itt meg itt.
Azt hiszem, hozzá se nyúlok az orrához. Jó az orra.
- Kár lenne elrontani. - Szerintem is.
Lehet néhány sebhelyet, mintha balesete lett volna?
Aprócska balesete.
- Ön az orvos. - Helyes!
Milyen idősnek szeretne kinézni?
Nem tudom.
Gondolom, ez öntől függ.
Kicsit idősebbé teszem.
Nem túl öreg, nem túl fiatal.
Vissza kell majd jönnöm?
Nem. Így is elég nagy a kockázat.
Ha megvágja magát, gyorsan gyógyul?
Igen.
Ne túl nagy sebhelyeket, Walt! Nekem tetszik a képe.
Figyelem az arcokat.
Azért hoztam ide, mert nagyon jó az arca.
Nem kell itt lenned, Sam.
Menj a másik szobába, olvasd a lapokat!
Ön pedig, barátom, dőljön hátra a székben, és belevágunk.
- Sokáig tart? - 90 perc. Se több, se kevesebb.
Azt hittem, tovább tart.
Nem azzal akar megoperálni, ugye?
Dehogy!
Mielőtt nekikezdhetnék, alaposan meg kell borotválnom.
12 éve tökéletesítettem a saját különleges technikámat,
mielőtt kirúgtak az Orvosszövetségből.
A módszerem alapja, hogy mindent a nevén nevezek.
Nem bohóckodom.
- Magánál a pénz? - Igen, most adjam oda?
Sam azt mondta, 200 dollárja van. Tegye az asztalra!
Látott már elszúrt arcplasztikát?
Ha egy magamfajta nem kedvel valakit,
örök életre elintézheti.
Buldog- vagy majomképet csinál neki.
Egy kicsit öregebbnek néz majd ki, de jól.
- Mint aki sok mindent megélt. - Úgy is van, uram.
Remélem, nem leszek gyáva, amikor hozzáfog.
Mind gyávák vagyunk.
A bátorság nem létezik. Csak a félelem.
A félelem attól, hogy szenvedünk, és attól, hogy meghalunk.
Az emberek azért élnek ilyen sokáig.
Nem fog fájdalmat érezni közben.
Injekciókat adok, amelyektől elzsibbad az arca.
Hunyja le jól a szemét!
Nagyon jó az érzéstelenítőm.
A háborúban alkalmaztam.
Most már benne van a vérében.
Nem lesz semmi baj, Vincent.
Ne lélegezzen, és drukkoljon!
Engedj be!
Tüzet?
Magánál a pénz?
Látott már elszúrt arcplasztikát?
Nem lesz semmi baj, Vincent.
Buldog- vagy majomképet csinál neki.
Ne próbáljon beszélni! Össze van ragasztva.
Hagytam helyet a táplálkozásra.
Használjon üvegcsövet! Bármilyen folyadékot fogyaszthat.
Bagózhat is, de csak szipkával.
Ne próbálja mozgatni a száját! Ne próbáljon beszélni!
A kötést ilyen tájban szedheti le...
12-én reggel.
Addigra teljesen begyógyul, meg is borotválkozhat.
Szép munkát végeztem magán.
Ha fájna egy kicsit a karja,
az azért van, mert kölcsönvettem egy kis bőrt.
Most felteszek néhány kérdést.
Ha a válasz igen, csak pislogjon!
Van hol laknia?
Van, aki segítsen?
Helyes!
Ha odaér, papírral, ceruzával közölje vele, mit akar.
A hátán fekve aludjon!
Kérje meg a barátját, kösse le a kezét, nehogy elforduljon!
Megértette?
Most már felállhat.
Levettem a zakóját, hogy hozzáférjek a bőréhez.
Letűrheti az ingujját.
Lehet, hogy ön volt, lehet, hogy nem.
Sam szerint nem ön ölte meg,
és én régóta ismerem őt.
Tökéletesen megbízom Samben. Ezért vállaltam el a munkát.
Ha profi gyilkosnak tartottam volna,
nem vállaltam volna.
És most ez a helyzet:
Idősebbnek néz ki, de mindig tíz évvel fiatalabbnak fogja érezni magát.
És végzett velem, és én is végeztem önnel.
A bennem lakozó művész szeretné látni a remekművét.
De sohasem fogom.
Ég önnel, és sok szerencsét!
- Viszlát, Walt! - Viszlát, Sam!
Nem a pénzért tettem.
Jól van, barátom. Nem is kell beszélnie.
Mostantól ez a helyzet:
Maga nem ismer engem, én se magát, sem azt, aki megoperálta.
Hogy tetszik?
Köszönöm a borravalót, barátom.
Meghalt!
Miért ölné meg bárki George-ot? Szegény srác!
Csak egyre vágyott, eljönni velem Dél-Amerikába,
és trombitálni.
Csak ennyit várt az élettől.
Elmenni Peruba, és trombitálni.
És most halott, meggyilkolták.
Azt mondják majd, én öltelek meg.
Ahogyan a feleségemet.
Központ.
Mennem kell.
Csak egy hely van, ahova mehetek.
Központ.
Egyetlenegy hely.
Sűrű volt az éjszaka, haver?
Volt egy kis zűr az asszonykával?
Nyolc kilométert jöttem.
Szép lenne, ha nem bírnám tovább!
Tovább kell mennem.
Ez az!
A kocsi, amelyik felvett.
Hol van az a srác?
Vajon mit akar?
Ugyanaz az üléshuzat.
Felkel a nap!
Tán csak egy őrült egybeesés.
Lehet, hogy pont itt döglött be.
Előfordul az ilyesmi.
Nem maradhatok az utcán.
Jó napot!
Nem hittem, hogy visszajön.
Megijedtem, amikor senki sem szólalt meg.
Örülök, hogy lementem. Ott feküdt a földön.
Megijedtem a kötéstől, míg rá nem jöttem, mi az.
Kér még?
Maga nem pehelysúlyú!
Mondja el, mi történt!
Miért nem?
Nem beszélhet?
"A taxisofőr segített. Elvitt egy plasztikai sebészhez.
"A kötésnek 12-edikéig rajtam kell maradnia.
"Csak folyadékot ihatok.
"Honnan tudta, hogy üvegcső kell?"
Ha látná az arcát, tudná, hogy csak azzal lehet bejutni oda.
"Cigarettázhatok szipkával."
Rá szeretne gyújtani?
"Borzasztóan ég az arcom és a jobb karom.
"Ha nem kerülök hamar ágyba, magának kell felvinnie."
Ne írjon többet, megértettem. Alhat a szobámban.
Ne vitatkozzon a nővérrel!
Jó napot! Nem fáj már az arca?
Jól aludt?
Biztos szeretné, hogy kioldozzam.
Ha később fel akar kelni, ott a köntöse.
Hoztam folyékony uzsonnát.
Nem túl vonzó, de folyadéknál nem nagy a választék.
Ha olvasni akar, itt az újság.
HOLTAN TALÁLTÁK PARRY BARÁTJÁT!
A maga ujjlenyomatai voltak a trombitán, amivel beverték a fejét.
A rendőrség szerint csak a maga és a halott ujjlenyomatai voltak rajta.
Na és ez?
"Parry bizonyára segítséget kért, de Fellsinger elutasította.
"Az áldozatra a telefon mellett találtak rá."
Maga ölte meg?
Ki lehetett az? Ott járt tegnap éjjel?
De ma reggel nem írt semmit arról, hogy ott járt.
Ő volt a legjobb barátom!
Van még valami, amit nem mondott el?
Tudom, hogy van még valami.
Minél többet mond el, annál többet tudok segíteni.
De nem kényszeríthetem rá.
Csak annyit kérdezek, fontos-e.
El kell mennem a közösségi házba.
Gyerekeket tanítok rajzolni hetente négy nap.
Hat körül visszajövök, akkor megvacsorázhatunk.
A GYILKOSSÁG HELYSZÍNE
Tudja, jobban néz ki gyertyafénynél.
Az az igazság, egyáltalán nem néz ki rosszul.
Nem rosszabbul, mintha eltalálták volna egy futballmeccsen.
Futballozott?
Baseballozott?
Tudom, ki az.
- Nincs kedved vacsorázni? - Kösz, Bob. Már vacsoráztam.
Akkor felugrom, hogy üdvözöljelek.
- Mikor? - Most, ha lehet.
- Hol vagy? - A belvárosban, a Market Streeten.
- Mikor érsz ide? - Úgy 20 perc múlva.
Húsz perc? Jól van. Viszlát!
Bob 20 perc múlva idejön.
Jobb, ha felengedem. Gyanakodna, ha nem hagynám.
Ne féljen! Megszabadulok tőle. Régóta ismerem.
Még van időnk meginni a kávét.
Nem lesz semmi baj.
Felmehet a hálószobába. Oda nem megy.
Nagyon szeret találkozni velem!
Bár le tudnám rázni úgy, hogy ne sértsem meg vele!
De kénytelen vagyok kivárni, hogy megunja az idejárást.
Madge tudja, hogy idejár. Még viccesnek is találta.
Azért elárulta nekem, milyen olcsó, önző,
semmirekellő vőlegénye volt.
Nincs szüksége Bobra.
De azt sem akarja, hogy legyen valakije. Még barátja sem.
Nem értem Madge-et.
Csak az okoz neki boldogságot, ha mást boldogtalanná tehet.
Az ajtócsengő. Ez nem lehet Bob. Ahhoz túl korán van.
Siessen fel! Elteszem a csészéket, és megnézem, ki az.
Irene, segítened kell!
Azt írják, Parry megölte George Fellsingert.
Ha megölte George-ot, megöl engem is, azért, amit a tárgyaláson tettem.
- Miért nem utazol el, míg megtalálják? - Tudja, hol lakom.
Követne bárhova, hogy megöljön.
Te vagy az egyetlen, akihez fordulhatok. Majd megőrülök!
- Kérsz egy italt? - Igen, kérek.
Engedd, hogy itt rejtőzzem el!
Nálad kell meghúznom magam! Meghalok a félelemtől!
Uralkodj magadon! Elkapják.
Még nem sikerült! Itt van a városban.
Muszáj itt maradnom!
- Nem lehet, Madge. - Miért nem?
Elég nagy a lakás kettőnknek.
Kérlek, drágám, könyörgök!
- Mondom, nem lehet. - Miért nem?
- Miért öltöztél ki? - Mert Bob bármikor itt lehet.
Jól van. Semmi vész! Majd elrejtőzöm a hálószobában.
- Nem! - Miért nem?
Mert olcsó dolog!
Félsz, hogy Bob bemehet a hálószobába?
- Gondolod, hogy annyira otthonos itt? - Honnan tudnám?
Akkor mi ez a szurka-piszka? Ez nem tetszik nekem.
Drágám, ne húzd fel magad!
Hogy Bob mit csinál, az cseppet sem érdekel.
Ebből elég! Elmehetsz.
Ha nem maradhatok itt, akkor te gyere hozzám!
Segítek összepakolni.
Bob odalentről. Menj le a lépcsőn!
Nem tehetem! Ha Parry megtalál, megöl!
Hát nem érted?
- Szervusz, Irene! - Szervusz, Bob!
Mit keres itt Madge?
Miért nem hagysz minket békén?
Azt élvezed, ha másokat bosszanthatsz.
A családodat vagy a barátaidat, ismeretleneket. Engem.
Vincent Parry szabadon járkál. Nincs benned jóérzés!
Irántad nincs.
Semmiféle érzés, csak az, hogy bosszant, ha látlak.
Az sem érdekelne, ha Parry megtalálna és megölne!
Te vagy a legutolsó, akit Parry látni akar, pláne megölni!
És te tudod, miért, és hogy én is tudom, miért.
Miféle rejtély ez?
Madge addig járt a nyakára, míg be nem hálózta.
Azért ölte meg a feleségét, hogy megszabaduljon tőle.
Azért ölte meg Gertrude-ot, mert gyűlölte.
- És azért fog engem is. Mert gyűlöl! - Dehogy gyűlöl téged.
Te nem olyan vagy, akit meggyűlölnek.
Parrynek nem volt esze, de még nála is sikerült elérned.
Nincs esze, különben nem öli meg Fellsingert.
Először is, el se jött volna Friscóba.
- Most gázkamra vár rá. - Épp ezért félek!
Nincs vesztenivalója.
Ezért keres, míg meg nem talál, és ezért fog megölni!
Sosem láttam Parryt, de pszichológiailag érzem, nem gyilkos.
- Csak ostoba volt. - Mitől lettél ilyen okos?
Csak a fejes vonalzókat és a rajzasztalokat ismered,
- ...sokkal többet nem! - Ezt százszor megbeszéltük.
Több százszor, és több száz évvel ezelőtt,
amikor ostobán el akartalak venni.
- Sokat mesélhetnék! - Ez igaz.
Parrynek már elég esze van, hogy távol ma...
Semmi közünk nem volt egymáshoz!
Ahogy a Jézuskának semmi köze a karácsonyhoz!
- Valaki hazudott neked. - Gert nem hazudott.
Sok mindent mondhatnék róla, de azt nem.
Neked hazudott.
Tagadod, hogy titokban találkoztál Parryvel?
- Nem értem. - Dehogynem!
Figyeltettél valakivel, igaz?
Én nem.
De én dupla annyit fizettem neki, hogy téged figyeljen.
Másnap már jelentett is.
Elmondta, hogy Vincent Parry...
négy órát töltött veled a gyilkosság előtti estén.
Megvan az eskü alatt tett vallomása.
Miért nem adtad oda Parry ügyvédjének a per idején?
Csak újabb indítéknak vették volna Gert megölésére.
- Tudtam, hogy Parry úgyis bűnös... - És belekeveredtél volna.
Igen. Nem akartam belebonyolódni.
Micsoda aljas hazugság! Csak engem akar befeketíteni.
- Jobb, ha elmész, Madge. - Egyedül nem megyek.
Bob elkísér.
Nem akarom, hogy bármi közöm legyen hozzá!
- Akkor taxit hívok. - Persze!
Taxit hívsz nekem, aztán megint feltehetitek a lemezt.
Megmagyaráznád, mit jelent ez?
Ne mondd, hogy nem voltál itt,
és nem lemezt hallgattatok, amikor tegnap délután csöngettem!
- Én nem. - Akkor valaki más.
Tudod, hogy valaki más volt.
Felhívtál az irodában, hogy ellenőrizz. Amikor felvettem, te letetted.
Mostanáig nem értettem, mi volt az a hívás.
Hallottam a lemezjátszót.
Ez igaz. Szólt a lemezjátszó.
- És itt volt nálam valaki. - Egy férfi?
Igen, Bob. Egy férfi.
Ki volt az?
Vincent Parry.
Nagyon vicces, Irene!
- Mi benne a vicces? - Micsoda?
Mit keresett itt Vincent Parry?
Újra gyilkolni támadt kedve,
és beugrott hozzám, hogy megöljön.
De vicces!
Megrémítettél!
- De egy férfi volt? - Igen, Bob.
- Komoly az ügy? - Gondolom, érdekes kipróbálni.
Értem. Jól van.
Nagyra értékelem, amit értem tettél.
Remélem, minden úgy alakul, ahogy szeretnéd.
Köszönöm, Bob. Én is remélem.
Hazakísérem Madge-et.
Viszlát!
Nem hívunk egy taxit?
Találunk lefelé a dombról. Gyere!
Drágám, reggel felhívlak.
- Sok lesz a dolgom. - Mikor hívjalak?
Sajnos, mostantól sok lesz a dolgom.
Akkor pár nap múlva hívlak. Vagy inkább holnap este?
Vágd hozzá a kanapét! Akkor talán végre leesik neki.
Gyere, Madge!
Ég veled, drágám!
Ne haragudjon!
Ha az ember igazat mond, senki sem hiszi el.
Ők nem hitték el.
Ha látta volna a képüket, tudná, hogy jól csináltam.
Bob nem zaklat már, és nem hagyja, hogy ő zaklasson.
Biztonságban lesz.
MÉG SZABADLÁBON A GYILKOS
5000 DOLLÁR A KÉZREKERÍTŐNEK Nagyobb erőkkel keresi a rendőrség
HÁROM ÁLLAMBAN KERESIK PARRYT
NEM LÁTTA A GYILKOST?
Itt az ideje, Vincent.
Ideje, hogy levegyük a kötést.
Tudom, nagyon korán van,
de azt mondta, el akar menni, mielőtt még világos lesz.
Most milyen érzés?
Már nem viszket, ahogy a doktor megmondta.
Kész a leleplezésre?
Nagy pillanat ez a maga számára, új arccal új életet kezdeni!
Az orvos azt mondta, buldogképet is csinálhat nekem,
- ha elszúrja a dolgot. - Biztos nem szúrta el.
Becsszóra nem vágom le a fülét.
Tépjem le egy rántással?
Na?
Ilyen rémes?
Ugyanaz a szem.
Ugyanaz az orr.
Ugyanaz a haj.
Minden más mintha másutt lenne.
És öregebbnek nézek ki.
De nem baj. Nem vagyok az.
Ha magának jó így, biztos jó nekem is.
- Megborotválkozhat? - Az orvos azt mondta, igen.
Akkor rajta! És öltözzön fel!
Odalent várom, hogy friss legyen az élmény.
Biztos beválik.
Hihetetlen!
De jó! Nekem jobban is tetszik.
Nehogy bármi az eszébe jusson!
- Mégis mi? - A magáét ne változtassa meg!
Úgy tetszik, ahogy van.
Nem haragszik, ha még egyszer felteszem a másik oldalt?
Lehet, hogy sokáig nem hallom újra.
Mikor megy el?
- Minél előbb! - Hova?
Tisztázom magam. Kiderítem, ki ölte meg őket.
Annyira kíváncsi, hogy újra kockáztatni kezd?
Vagy elég dühös hozzá?
Nem vagyok dühös.
Talán kíváncsi, de dühös nem. Annak kéne lennem, de nem.
Már tudom, hogy megölték. Gondolom, dühösnek kéne lennem.
De George miatt sem vagyok dühös, csak sajnálom.
Túl sok dolog van, amit nem értek.
Én sem.
Azt hittem, jó életem van itt,
de ha elmegy, már nem tűnik olyan jónak.
Mondhatni, beálltam a csapatába,
és nem örülök annak, hogy maga nélkül leszek.
Ha elmegyek, kiszáll a csapatomból. Micsoda mázlista!
Indián átok ül rajtam. Úgy látszik, én nem nyerhetek.
Be kell bizonyítanom, ki ölte meg őket.
Nem hagy mindenütt ujjlenyomatokat?
Azokat nem változtatta meg az orvos.
Meg se próbálja!
Értem, mire gondol.
Azt hiszem, csak az maradt nekem, hogy felüljek egy távolsági buszra.
Több pénzre lesz szüksége.
Így is eleget adott. Sokat.
- Hova megy? - Mondtam már, nem tudom.
De megkért, hogy hozzak dél-amerikai prospektusokat.
Szeretem a prospektusokat.
Tudja, de nem árulja el nekem.
Jól van, tudom.
Azt hiszi, elárulnám nekik, hol van?
Lehet.
Ezért nem mondja meg?
Igen, ezért.
Dehogy!
Azért nem árulja el, mert azt hiszi, maga után mennék,
- ...követném. - Őrültség lenne!
Őrültség volt, hogy felvettem akkor?
Őrült voltam, hogy idehoztam?
Igen.
Ha elég őrült voltam ahhoz, hogy idehozzalak,
elég őrült lennék, hogy kövesselek.
- Ezért nem árulod el. - Talán. Nem tudom.
Tudod. Nem akarod, hogy odamenjek. Ott nincs szükséged rám.
- Így van? - Azt hiszem, igen.
- Hívok taxit. - Becsomagolok.
A taxi.
Furcsa, milyen gyorsan jönnek, ha nem is akarjuk, hogy jöjjenek!
Olyan végleges, nem igaz?
Most már nem eshet bajod. Nem kaphatnak el.
Új névre van szükségem.
Hadd adjak nevet! Ha megváltoztatod is,
hadd adjak új nevet, ami illik az új arcodhoz!
A szemed nyugodtabb.
Az Allan jó, nyugodt név.
Allan Linton.
Nem! Ismertem egy pasit, akit így hívtak.
Nem kedveltem.
Mit szólnál...
a Linnellhez?
Allan Linnell.
Ég veled, Allan!
Jobb, ha elmész!
- Nincs lehetőség arra, hogy... - Nincs.
Ég veled, Irene!
- Maga rendelt taxit? - Igen.
Majd letört az ujjam, annyit csengettem!
Sajnálom!
A Post és Fillmore sarkára!
- Jó reggelt! - Jó reggelt!
Sonkát tojással, kávét!
- Hogy szereti a tojást? - Átsütve.
Akkor átsütjük.
- A sportrovatot keresi? - Igen.
Elvitte a pasas, aki itt hagyta.
- Mire kíváncsi? - A lóverseny eredményekre.
Melyik pálya?
- Bay Meadows. - Honnan jött, uram?
A Bay Meadows szezonja egy hónapja véget ért.
Magányos hely ez. Válaszolna néhány kérdésre, uram?
Persze, ráérek.
- Hol hagyta az esőkabátját? - Szórakozott vagyok.
- Na még egyszer! Hol van? - Jó, nincs esőkabátom.
- Így jobb. Miért nincs? - Mondtam, szórakozott vagyok.
Miért van az utcán ilyen korán?
- Nem tudtam aludni. - Miért nem?
- Kíváncsi, mi? - Azért fizetnek.
Már évek óta kíváncsi vagyok.
- Mit akar tőlem? - Attól függ. Ki maga?
A nevem Linnell. Allan Linnell.
Befektetési tanácsadó vagyok.
- Mennyi az AT&T árfolyama? - 170 dollár.
Van tíz részvényem. Mi a tippje?
- Jobbat úgysem talál az AT&T-nél. - Itt van az irodája?
- Portlandben. - Sokat esik Portlandben.
Mit járkál itt esőkabát nélkül?
- Bujkálok. - Mi elől?
A feleségem, barátaim, a családom, minden elől.
Ugyan már! Nem lehet olyan borzalmas!
Tudja, mit mondok? Éljen hét évet a feleségemmel,
és ha nem ment el tőle a kedve, jöjjön és mondja el nekem!
Azért reszket a keze?
Mondtam, nem tudtam aludni.
Sajnálom! Parancsot kaptunk, hogy ellenőrizzük a gyanús alakokat.
- Azt hittem, rendesen nézek ki. - Így is van.
De a Bay Meadows-i versenyekről érdeklődött a szezon vége után.
Az nem normális. Ezért szólítottam meg.
Mutassa meg az igazolványát!
Nincs nálam.
Az nem jó! Akkor nem tehetek mást. Be kell kísérnem.
Nézze, a szállodában hagytam a tárcámat.
Menjünk oda! Ott van az igazolványom.
Fejezze be a reggelijét, aztán elmegyünk a szállodába.
- Mi a címe Portlandben? - Nézze, menjünk oda!
- Tisztázzuk, aztán nyugodtan ehetek. - Jó, menjünk!
- Tartsa meg a visszajárót! Visszajövök. - Ez száz dollár!
Bocsánat! Azt hittem, kisebb.
Ne haragudjon a megjegyzésemért a Bay Meadows-ról!
Miért nem tudom tartani a számat?
- Hol az a szálloda? - Itt, a sarkon túl.
Elém ugrott! Megsebesült? Magát le kéne lőni!
- Hol az az ember, aki velem volt? - Őt is le kéne lőni!
Majd szörnyethaltam! Egyenesen elém ugrott!
A szívem majd kiugrik a helyéből!
A munkából igyekszem haza. Éjjeliőr vagyok.
Gyenge a szívem! Csak ülök és őrködöm. Nem kockáztathatok!
Szóval jövök haza a munkából,
és ez az kergekóros elém ugrik!
Látta? Lesz a tanúm?
Nem hív senki rendőrt? Ezt az embert le kell tartóztatni!
- Egy rendőrt ütött el, uram. - Egy ren...
Nézze, biztos úr! Éjjeliőr vagyok.
- Mentem hazafelé... - Fogja be!
Őrmester, itt Kennedy.
Fogtam egy gyanúsítottat a Fillmore Streeten.
Elszökött előlem.
A magassága 178 centi. A haja sötétbarna, a szeme barna.
Kék csíkos öltöny. Felöltője nincs.
Csak azt néztem, van-e poggyásza.
A szoba a negyediken van. Jobbra. Nem lehet eltéveszteni.
Itt van a lift, Mr. Linnell.
Elég szokatlan név!
Menjen hátra! Tartsa fel a kezét!
Menjen, míg a falhoz nem ér!
Lelőhetném, és máris felvehetnék ötezer dollárt.
Ötezret?
Annyit ad a rendőrség, élve vagy halva.
- Leragadtak. - Beszélt velük?
Ha dinka volnék, beszéltem volna. Nem vagyok dinka.
Lehet, hogy hülyének nézett, amikor leütött, de nem vagyok az.
- Mit akar? - Pénzt.
- Mennyit? - Hatvanezret.
Hatvanezer dollárt? Annyim nincs. Közel sincs annyi!
A nőnek van.
- Kinek? - Irene Jansennek.
Ki az?
Nézze, Parry, mondtam már, hogy nem vagyok dinka.
Tudom, hogy a nőnek kétszázezer a vagyona.
Meg tud válni hatvanezertől.
Hagyja őt békén!
Semmi köze hozzám. Semmit se tehet ellene.
Azon kívül, hogy feladom magát. És itt jön az ő szerepe.
Sittre vághatják, mert egy szökevényt rejtegetett,
és bűntársa lett a Fellsinger-gyilkosságban.
- Húsz évet kaphat. - Annyira nem ítélnék.
Jó, legyünk jók hozzá! Csak tizet.
Akkor is megér neki hatvanezret, hogy megússza.
Ha marad neki száznegyven,
hamar összejön belőle az a 60000.
Akkor mindnyájan boldogok leszünk.
- Tegye le! - Benne van?
Át kell gondolnom.
Gondolkozzon csak rajta!
Vizsgálja meg minden oldalról!
Mindig ugyanaz lesz a válasz.
Mit akar, mit tegyek?
Elmegyünk együtt a lakására. Kitölti a csekket 60000 dollárról.
Mi maga?
Eddig kisstílű bűnöző voltam.
Most már nagystílű bűnöző. És élvezem.
- Ki plasztikázta meg az arcát? - Nem mondom meg.
Első osztályú munka!
Ugye nem fogja tovább zaklatni?
60000 dollár épp elég lesz.
- Rágyújthatok? - Nem.
Tartsa fent a kezét!
Jobb lesz, ha megfordul.
Azt hiszem, jobb lesz.
Kíváncsi voltam, mikor jut eszébe.
Most már leülhetek?
Azt hiszem, igen. De tartsa a háta mögött a kezét!
Tudja, nem gondoltam, hogy behúz nekem ott, a tragacsban.
- Még nagyobbat kellett volna! - Valóban.
Akkor nem térek magamhoz, nem látom, hogy elhajt...
azzal az elegáns csajjal a kombijában.
Megjegyeztem a rendszámot. Jó ilyesmihez a fejem.
Engem csak az érdekel, hogyan verhetném be.
Bosszantom talán?
- Fogom jobban is bosszantani. - Hogy jött rá, hol lakik?
Felhívtam egy kis autóklubot.
Megmondtam a rendszámot. Ők megadták a nevét és a címét.
Mondták, hogy több mint kétszázezer a vagyona.
- Tud követni? - Tökéletesen.
Remek! Kövessen tovább!
Gondoltam, leesik nekem pár ezer a hallgatásomért.
Ez végre nagy fogás!
Nem tudtam, mi köze magához ennek a gazdag csajnak.
De elmentem a címre, hogy megtudjam.
És meg is láttam a kocsiját, ott parkolt a ház előtt.
Leparkoltam szemközt, és vártam.
- Kér cigarettát? - Igen.
- Reggel nem ült a kocsiban. - Feljebb voltam, figyeltem.
Túlságosan rosszul volt, nem vett észre.
- A szemembe megy a füst. - Egyik kezét használhatja.
Miért nem jött fel a lakására?
Nem tudtam, nincs-e egy harmadik ember.
Vagy egy negyedik, egy banda. Kivártam.
Kora reggel megláttam a csíkos öltönyét.
Követtem a büféig.
Testvér, maga aztán nagy amatőr! Maradjon úgy!
- Mi a baj? - Tegye fel a kezét!
Álljon fel, hogy lássam, mit csinál! Forduljon meg!
Vegye a kabátját!
Várjon! Honnan tudja, hogy nincs ott banda?
Nem volna itt egyedül, ha lenne.
A csaj beleesett magába. Tudom, hogy megy ez.
Mosolyogva leperkálja.
Honnan tudta, kit keressen odalent?
Nem tudtam. Azt mondtam a portásnak,
üzenetet hoztam a csíkos öltönyösnek, aki most érkezett.
Azt kérdezte: "Mr. Linnellnek?" Mondtam, annak.
Nyugalom, Parry! Jobb lesz magának, mint bármikor ezelőtt.
Mihelyt begyűjtöttem a pénzt, kiszállok a buliból.
- Kéri a kalapját? - Nagyon egyszerűnek hangzik.
Az is. Ne bonyolítsa azzal, hogy le akar lépni!
Akkor meg kell ölnöm, és csak ötezret kapok érte.
Úgy maga meghal, én mindenképpen kaszálok.
Jól van. Induljunk!
Maga vezet!
Tűnjünk el szem elől, de gyorsan!
Az a zsaru százat hoz magára.
Ha hamar végzünk ezzel, lehet, hogy el se fognak.
Hova akar menni? Mexikóba?
- Nem tudom. - Mexikó jó hely!
Arizonán át, hogy ne legyen zűr a határon.
Vegyen kocsit Bentonban!
Kis város, úgy 50 kilométerre a határtól.
Papírok is kellenek.
Azért jutott az eszembe Benton.
Menjen el a bentoni nyomdába! Ott kap.
Keressen egy Ferris nevű fazont! Mondja, hogy Baker küldte!
Nem tanulta meg ezeket Quentinben?
Nem sokat barátkoztam ott.
Nem ártott volna! Csak úgy tanul az ember.
Különösen olyan helyen, mint Quentin. Kétszer dugtak be oda.
Tanultam egy-két dolgot, amit én se tudtam azelőtt.
Rém okos fickók vannak ott, Quentinben!
- Jó nagy kerülőt tesz! - Így jutunk hátulról a házhoz.
Hogy jutok el Bentonba?
Menjen el az éjszakai busszal Arizonába!
Magam is felszállok egyre, mihelyt megvan a pénz.
- Tudja, a zsaruk figye... - Milyen pénz?
A kétszázezer.
Vagyis a hatvanezer.
- Úgy érti, Irene hatvanezre? - Az.
Az övé. Mégis mire gondolt?
Nem tudom.
Mintha kétszázat mondott volna. De biztos hatvanezerre gondolt.
Ne feledje, azt mondta, nem bántja.
Az a kétszáz csak nyelvbotlás volt.
Dehogy venném el az összes pénzét!
- Ez a hátsó út? - Máris odaérünk.
- Nem látom. - Át ezen a kapun.
- Ez az út nem vezet sehova. - De. Én mindig is itt éltem.
Ez az út a híd alá vezet!
- Szállj ki! - Mit akar csinálni?
Tedd, amit mondok, vagy lövök!
Rajta, vedd fel!
- Sétáljunk egyet! - Hova?
Ahol nem látnak.
- Le fog lőni? - Azt akarom, csak ketten legyünk.
- Meg akar ölni? - Nem, ha nem kapkodsz a pisztoly után.
- Te ölted meg Fellsingert? - Nem.
Követtél odáig? Tudod, ki tette?
- A lánynál vártam. - Aki megölte Fellsingert, követett.
- Okod volt megölni. - Miért lett volna?
Engem vádolnak, a lány benne van, emelheted a tétet.
Nem! Szemben vártam...
Láttad, hogy taxiba szállok.
Láttam. De maradtam.
- Hol volt a kocsid? - Szemközt, a felső szinten.
Másnap közelebb parkoltál.
Körbementem és fent parkoltam, hogy jobban lássak.
- Nem hiszem. - A kocsim ötvennél nem megy többel.
Maga is tudja, most vezette.
Hogy tudnék követni egy taxit?
Jó, ennek van értelme.
A taxi gyorsan ment, nem tudtál volna követni.
De nem tudhattad, hogy rákapcsol, miután elindul.
Biztos megpróbáltad követni.
Volt okod, hogy ne kövesd, és ezt mindketten tudjuk.
Egy másik kocsi követte a taxit.
- Mi az, hogy egy kocsi? - Kocsi, verda, autó.
Ki vele! Azért maradtál ott.
Láttad, hogy egy kivilágítatlan kocsi követi a taxit.
Nem tudtad, ki az. Azt hitted, hogy a rendőrség.
Semmiféle kocsit nem láttam.
- Mondd meg, vagy lövök! - Nem láttam kocsit!
Ha el akarsz menni innen, mondd meg, hogy az-e, amire gondolok!
Nincs veszítenivalóm! Semmi.
Kétajtós kabriolet volt,
vászontetős, élénk színű. Azt hiszem, narancsszínű.
- Élénk narancsszínű. Ki ült benne? - Nem láttam.
Jól van, megtudtam, amit akartam.
- Velem mi lesz? - Az nem az én gondom.
De elfelejtheted a 200000-et, amit elvettél volna a lánytól.
Tudod, imádom, amikor az ilyen alakok ráfáznak.
Akkor a magamfajta azt gondolja, mégis van remény az életben.
Ne írjon le ilyen könnyen!
Köszönöm, barátom!
Tudom, ki ölte meg a feleségemet és George-ot!
- Ki maga? - Bob barátja.
Már nem járok Bobbal.
Épp azért vagyok itt.
- A pimasz típus! - Dehogy, csak laza vagyok.
Bob szerint megértjük majd egymást.
- Mit mondott? - Nyissa ki, akkor elmondom.
Milyen szép lakás!
Nem kellett volna beengednem!
Nem okozott csalódást!
Mint mondott rólam Bob?
A jó dolgok után azt is elmondta, hogy nehéz kijönni magával.
- Talán mégsem. - Talán nekem így tetszik.
Elmondta, miért szakítottunk?
Azt mondta, ha meg akar szerezni valamit, nem ismer akadályt.
Azt mondta, azért hagyta ott, mert nem bízott meg magában.
- Maga mit gondol? - Lehet benne igazság.
- Azt hiszi, megbízhat bennem? - Néha-néha.
Ez a maga gondja lesz. Hogy rájöjjön, mikor.
Úgy beszél, mint aki maradni akar.
Épp ezért néztem be.
- Ezt nekem hozta? - Igen.
- Mi a neve? - Allan.
Allan Linnell.
Köszönöm a bonbont, Allan.
Emlékeztet valakire.
Narancsszínű dobozt kellett volna hoznom! Úgy látom, azt szereti.
Igen, az a gyengém.
Biztos mindene narancsszínű.
- Mondjuk. - Még a kocsija is.
Még a kocsim is. Élénk narancsszínű.
És a kedvenc ékszerem is. Mexikói opál.
Volt egy barátom, aki ugyanígy rajongott a tűzopálokért.
Egyszer adtam valakinek egy tűzopált.
De hibás volt.
Mi az? Az öltöny?
Valamelyik éjszaka ezt követted?
Vagy az arc, amelyik nem illik a szemekhez?
Nem akarsz hinni a szemednek, ugye? Pedig muszáj hinned neki.
Minél jobban bámulod, annál inkább tudod, hogy igaz.
- Én vagyok az. - Menj innen, Vincent!
- Menj innen, és hagyj békén! - Nem, most én leszek a kullancs.
Mindig te voltál az, de most én jövök,
mert tudom, te ölted meg Gertet, és George-ot is.
Kiszedem belőled a vallomást.
Nem úszhatod meg anélkül.
Menj innen!
Sosem találnak rád, ha most elmész.
- Azt akarom, hogy megtaláljanak. - Megölnek.
Úgy nézek ki, mint aki fél? Nem.
Tudom, hogy te voltál.
Leírtam a tényeket, amelyek bizonyítják, hogy követtél George lakásáig.
És át fogom adni a rendőrségnek.
Elvezet egészen addig a napig, amikor megölted Gertet.
Elmondom nekik, miért ölted meg, és megmutatom, hogyan.
Biztos kiborított, amikor rájöttél, hogy nem kaphatsz meg,
csak ha megszabadulsz Gerttől.
De a kesztyűvel a kezeden kaptad fel a hamutartót, és megölted.
Amikor rájöttél, hogy így sem kaphatsz meg,
azt állítottad, hogy Gert rám vallott.
Az én ujjlenyomataimat találták rajta, nem a tieidet.
- Ennyi elég volt nekik. - Nem fogják elhinni.
De, ha meghallják, miről beszéltetek Bobbal...
aznap este Irene lakásán.
Ott voltál, és magad mellé állítottad Bobot.
Mellettem is áll majd, az biztos!
Te pedig egyedül vagy.
Ha megkaptad, amit akartál, máris szabadulni akartál tőle.
De ha más szerezte meg, azt nem tudtad elviselni.
Úgy érezted, Irene-t érdeklem, erre megölted George-ot,
mert ezt tartottad a legjobb módszernek, hogy Irene ne kaphasson meg.
Tudtad, hogy gázkamrába küldenek George meggyilkolásáért.
Csak ez járt a fejedben, amikor megölted őt.
Arra gondoltál, megszabadulsz tőlem, és senki másé nem lehetek.
Ez mind le van itt írva.
Az nem bizonyíték, csak a te elképzelésed.
Ezért akarsz vallomásra bírni, igaz?
- Azt akarod, hogy aláírjam? - Leegyszerűsítené a dolgot.
Miből gondoltad, hogy azt hiszem, Irene Jansen melletted van?
Amikor azt mondtam, hogy menj el, tudtad, hogy az nem Bob.
Ellenőrizted, hogy megbizonyosodj róla.
Tudtad, hogy ott volt a tárgyaláson, hogy megszöktem San Quentinből.
Összeállt a kép.
Most már Irene és én együtt voltunk, te meg vártál.
Minél tovább vártál, annál dühösebb lettél.
Amikor eljöttem, George házáig követtél a narancsszínű kocsidban.
- Bizonyítsd be! - Megtörtént. Itt áll benne.
Tudtad, ha megölöd, engem vádolnak vele,
erre eljátszottad neki, hogy "félek, George",
elvontad a figyelmét, és megölted.
Nem igaz?
De.
- Elmondod a rendőröknek? - Nem.
- Hova mész? - Átadom ezt a rendőrségnek.
Nem jó az semmire. Nem írtam alá. És nem is fogom.
Minden újság szerint gyilkos vagyok.
Eddig a percig nem hittem, hogy képes lennék rá.
Neki ott vagy te. Neked pedig én.
De ha nem tartasz meg, akkor a nyomodban lesznek.
És ha nem tartasz meg, nem tudsz semmit bizonyítani,
mert én vagyok a bizonyíték.
- Ott leszel. - Nem!
Nem tudsz semmit bizonyítani, mert nem leszek ott.
Neked valami konkrétum kell.
Bizonyíték. Szükséged van rám.
És nélkülem nincsen tanúd, nem igaz?
Persze, hogy nincs! Nincsen tanúd,
se tanúd, se semmid!
Itt a bizonyíték!
Az semmit sem ér, mert nélkülem semmit sem tudsz bizonyítani.
- Itt vagy nekem. - Ne légy olyan biztos önmagadban!
Sosem menekülhetsz. Mindig a szemem előtt leszel.
Irene-nek nagyon kellesz, igaz?
Hajlandó lenne elszökni veled, mindent feláldozni,
de nem érdekelné, mert veled lehet, és neki csak ez számít.
De nem lehetsz az övé, és sohasem kaphat meg,
ahogyan senki sem. Mert én így akarom!
Te csak egy szökött fegyenc vagy.
Senki se tudja, mit írtál le.
Nekem fognak hinni!
- Kiáltást hallottam! - Én is. Odafentről! Megnézem.
Hívják a rendőrséget!
A TETŐRE
- Hova akar menni? - Peruba.
- Az indianai Peruba? - Nem, az arizonai Bentonba.
Lássuk csak!
Itt van, az útvonala Kingman, Ash Fork, Prescott, Iron Springs...
Érinti Bentont? Bentonba akarok menni, Arizonába!
Azt próbálom kideríteni.
Skull Valley, Wickenburg...
Phoenix, Florence.
Szóljon hozzá! Itt van Benton.
- Mennyi? - 12 dollár 50.
Mikor indul?
Ha a pasi azt mondja: "Beszállás Arizonába!"
- Az mikor lesz? - Amikor úgy tartja kedve.
Vagyis mikorra eladtunk 12 jegyet.
- Mennyi kell még ahhoz? - Még kettő.
Sosem indulnak időben ezek a buszok?
Néha, öregem.
Nem izgatja őket. Nem törődnek velünk.
Így van ez.
Egyetlen zűrös küzdelem az elejétől a végéig.
Rá se ránt senki.
Senkit sem érdekel a másik.
Volt idő, amikor az emberek segítettek egymáson.
Néha teljesen belefáradok. Unom az egészet.
Nincs mit remélnem.
Itt vannak a gyerekeid, az valami. Nekem nincs semmim.
Tudod, van bennünk valami közös.
Egyedül vagyunk.
- Allan vagyok. - Hol vagy? Minden rendben?
- Egyedül vagy? - Igen.
Madge ölte meg mindkettőt.
De nem tudom bebizonyítani.
Felmentem hozzá, hogy tisztázzuk, és be is vallotta,
de megbotlott és kizuhant az ablakon.
Benne lesz a délutáni lapokban.
Majd azt olvasod, hogy én löktem ki,
de tudnod kell, hogyan történt.
Tudom, hogyan történt.
Zenét hallok?
Igen, ezt választottam a wurlitzeren.
Nem csak Madge miatt hívtál.
Valami mást is el akarsz mondani.
Sosem tudnálak átverni, igaz?
Kezdek rájönni arra,
hogy jobb, ha az ember reménykedhet valamiben.
- Szerzel egy Dél-Amerika térképet? - Kerítek egyet.
Keresd meg Perut! Van a tengerparton egy kisváros, Paita.
Mondd utánam, hogy hol van!
Paita, Peruban.
Helyes! Akkor figyelj!
Nem fogok írni. Várnunk kell. Jó sok idő teljen el.
Lehet, hogy eljutnak hozzád, vagy figyelnek egy ideig.
Óvatos leszek. Folytasd!
Közben, ha Isten jó hozzám,
és talpra állok odalent, várni fogok rád.
Van egy kis kávéház az öbölben.
Ha úgy érzed, tiszta a levegő...
Figyeled, mennyi a "ha"?
Kikerüljük, bármennyi a "ha". Most már tudom, és csak ez a fontos.
Most tedd le a kagylót! Csak úgy.
Tedd le, drágám!
Nyitva tartom a szemem. A rendőr kedvéért mindent, ez a jelszó.
- Phoenixbe, Arizonába. - Arizonába? Mehetsz, Ross!
Beszállás Arizonába!
- Ülhetek az ablak mellé, Mary néni? - Igen.
- Ülhetek Michael mellé, Mary néni? - Hát persze.
Elhelyezkedtek?
Vége
Hungarian subtitles by SOFTITLER
Hungarian